****

**ROER-TERMINOLOGI**

|  |  |
| --- | --- |
| *Babord* | Coxens venstre side, normalt det samme som strokeside |
| *Baksprut* | Vann som kastes opp ved at åren tar vannet før den er i maksimal fremtrekksstilling. |
| *Baug* | Forstevnen på båten, benyttes også om den roer som sitter forrest i båten. Roeren benevnes også nr. 1. |
| *Baugside* | Styrbord side, coxens høyre side, som er den siden av båten hvor baugen vanligvis har sin åre. Også kollektivt om de roere som har åren til denne siden, dvs. vanligvis nr. 1, 3, 5, 7. |
| *Big Blade* | Moderne årer i komposittfibre hvor årebladet er kortere og bredere enn Maconårer, og hvor den delen av bladet som stikker ned i vannet er bredere enn delen på den andre siden av lengdeaksen. |
| *Blåstrek* | Betegnelse på blåmerkede båter som kun kan brukes av erfarne roere og trenende mannskaper. Styret, eller den det bemyndiger, tildeler rett til å bruke blåstreksbåter. |
| *Bomlere* | Klubbmedlemmer som reiser til regattaer for å heie og feste. |
| *Brakett* | Skyvbart båtstativ i båthallen, også kjent som dragere eller knekt. Også festeanordning for startnummer på konkurransebåter. |
| *Båten faller* | Båten kommer ut av balanse slik at roerne på den ene siden ikke får årene klar av vannet. |
| *Båten står* | Båten holdes i balanse så begge siders roere kan føre årene fritt fram til ny vannfatning. |
| *Catch* | Vannfatning, starten på vannarbeidet. |
| *Cox* | Styrmann. Etter NRs reglement må en mannlig cox veie minst 55 kg og en kvinnelig cox minst 50 kg. Supplerende dødvekt på inntil 10 kg er tillatt. |
| *Draget* | Årebladets bevegelse gjennom vannet, vannarbeidet. |
| *Elitegruppen* | Norges Roforbunds treningsgruppe for landets fremste roere, landslaget. |
| *Fast bukk* | Vanlig bukk (underlag for båter) av tre. |
| *Finish* | Siste del av vannarbeidet med uttak av åren og overgang til nytt fremstrekk. |
| *Finne* | Liten styrekjøl akterut på utriggede båter. |
| *FISA* | Fédération Internationale des Sociétés d’Aviron; det internasjonale roforbund. |
| *Fiske* | Åren skjærer ned i vannet fordi den ikke er nok skværet ved vannfatning (Engelsk «catch a crab»; dansk «fange en ugle»). |
| *Fotbrett* | Skråttstående, stillbart brett med remmer eller sko til å feste føttene i. |
| *Fremstrekk* | Bevegelsen fra avslutningen av vannarbeidet og fram til ny vannfatning. |
| *Giring* | Klampens plassering på åren og avstanden fra båtens senterlinje til swivelbolten, som til sammen avgjør momentet i rotaket. |
| *Hauke* | Årebladet er ikke kommet i vannet før bena begynner å skyve mot fotbrettet, slik at en del av arbeidet går til spille i luften. |
| *Hengebukk* | Bukk hvor utriggede båter kan plasseres med kjølen ned. Båten hviler på et bredt bånd. |
| *Italiensk rigging* | På fireren sitter strokens og baugens rigger på babord, toerens og treeren på styrbord side. På åtteren stroken, sekseren, treeren og baugen på babord, syveren, femmeren, fireren og toeren på styrbord. |
| *Indre hånd* | Den hånd som er nærmest swivelen. |
| *Indre arm* | Den del av årestammen som er innenfor klampen. |
| *Junior* | Roere er junior til og med det kalenderår de fyller 18 år. Juniorroere deles inn i fire kategorier. Junior D til og med det kalenderår de fyller 12 år. Junior C er 13 - 14 år, Junior B er 15- 16 år og junior A 17-18 år.  |
| *Kaniner* | Populær betegnelse i NSR på årets nybegynnere. |
| *Kjernetaket* | Den midterste, mest effektive, delen av vannarbeidet |
| *Kjøl* | Langsgående hovedbjelke i bunnen av klinkbygde trebåter. Hoveddel i båtens bærende skjelett.  |
| *Klampen* | En ring av lær, metall eller plast på årestammen, som ligger an mot swivelen. Også kalt Klemring. |
| *Klare åren* | Føre åren klar av vannet uten å subbe under fremstrekket. |

|  |  |
| --- | --- |
| *Klinkbygd båt* | Trebåter hvor båtens hud består av tynne bord, festet med nagler, som overlapper hverandre så overflaten blir kappeformet. |
| *Kombinasjonslag* | I regattaer: Lag sammensatt av roere fra forskjellige klubber. |
| *Kravellbygd båt* | Trebåter hvor båtens hud består av tynne plater av ceder eller finèr, lagt ved siden av hverandre så overflaten blir glatt. Kjølen er innvendig.  |
| *Langrem* | Langsgående hovedbjelke langs siden av båten. Hoveddel i båtens bærende skjelett. I innriggere er dette også kjent som bærelist. |
| *Lettvekt* | Konkurranseklasse for senior, hvor roerne må veie under en viss vekt. Kvinner: gjennomsnitt på laget maksimum 57 kilo, den enkelte roer (og single sculler) 59 kilo. Menn: gjennomsnitt på laget maksimum 70 kilo, den enkelte roer (og single sculler) 72.5 kilo. |
| *Maconårer* | Årer hvor bladet er symmetrisk utformet i årens lengdeakse. Maconårer har blad som er bredere og kortere enn tradisjonelle årer. |
| *Masters* | Eldre roere, oppdelt etter alder i konkurranseklasser. Yngste mastersklasse er minimum 27 år. Masters ror normalt konkurranser over 1000 meter. Også omtalt som veteraner. |
| *Mosjonsroer* | Roer som ikke deltar i konkurranser mot lag fra andre roklubber. Tidligere også kalt baderoer. |
| *Mumier* | Klubbens eldre roere, vanligvis minst 50 år gamle. |
| *N.R.* | Norges Roforbund, stiftet 9. april 1900. |
| *Nr. 2, 3 osv.* | Roerne betegnes med nummer forfra-akterover. Nr. 1 betegnes ofte baug og bakerste roer (nr. 2, 4 eller 8) stroke. |
| *Orthogonalstillingen* | Årenes posisjon når de står rett ut fra riggeren, 90° på lengdeaksen. |
| *Raceroere* | Roere som deltar i konkurranseroing (utenom klubbkapproingen). Betegnes også som ”trenende mannskaper”. |
| *Regatta* | Kapproingsstevne, vanligvis med løp i de mest populære båttyper. En regatta går vanligvis over en helg, hvor avviklingen av løpene tar mesteparten av dagene. |
| *Rigger* | Konstruksjon utenfor båtsiden til feste for swivels. Tradisjonelle utriggere er laget av metallrør, moderne riggere er normalt utformet som en vinge i metall eller komposittfiber. |
| *Ripe* | Kanten på toppen av båten. |
| *Sculler* | Båter for en eller flere roere som hver fører to korte årer. Betegnes også som parårede båter. |
| *Senior* | Roere klassifiseres som senior fra og med det kalenderår de fyller 19 år. Senior II er en åpen klasse for roere som i same regatta ikke starter i ordinære seniorløp. Regattadistansen for seniors er 2000 meter, men for senior II vil det normalt innbys til løp over 1000 meter. Internasjonalt finnes også klassen Senior U23 for roere som er 19 - 22 år gamle. |
| *Sett i!* | Nødkommando: Båten stanses på hurtigste måte ved at samtlige roere presser årebladet flatt (vannrett) ned i vannet ved å heve årelommen. |
| *Sitt opp* | Roeren skal sitte klar til arbeide, med strake armer, bøyde knær, og åren klar i vannet. |
| *Skjøre* | Sprekk eller brist i båtens hud. |
| *Skott* | Veggen til de lukkede rom for og akter på båten. |
| *Skværing* | Årebladets vinkel i forhold til vannflaten. For stort avvik fra loddrett (overskværing) fører til at åren ikke får tak i vannet, den glipper opp; mens for lite avvik fra loddrett (underskværing) vil føre til at åren ved catchen skjærer seg ned i vannet. Vinkelen i forhold til loddrett vil bl.a. avhenge av roteknikk, båt og lignende, men vil ofte være 5° - 6° |
| *Skvære åren* | Å vri årebladet fra vannet og over i loddrett stilling eller omvendt. |
| *Skyte sleide* | Skyve fra med bena uten å ha stabilisert rygg- og setemuskulaturen, slik at kraften ikke blir overført til åren. |
| *Skåte* | Båten beveges bakover ved å skyve årene fra seg mens årebladet er i vannet. |
| *Sleide* | Rullesete. |
| *Sleidebitt* | Sår eller merke på baksiden av legger og lår fra utstikkende sleideskinner. |
| *Sleideskinner* | Skinnene som sleidehjulene løper i. Også kalt sleidegang. |
| *Sliske* | Skinnegang laget for å kunne trille båter på traller ut i og opp av vannet.  |
| *Solkongen* | Medlem av NSR som fører tilsyn med klubbens trenings- og utfartssted Solodden. |
| *Stiv bukk* | Det samme som fast bukk. |
| *Stroke* | Den roer som sitter lengst akter og bestemmer takten. Stroken er normalt kapteinen på laget. |

|  |  |
| --- | --- |
| *Strokeside* | Babord side, hvor stroken vanligvis har sin åre. Også kollektivt om de roere som har årene på denne siden, normalt nr. 2, 4, 6 og stroke. |
| *Styrbord* | Coxen høyre side. Normalt det samme som bauside. |
| *Swivel* | Åregaffel av metall eller plast som svinger om en loddrett akse. |
| *Swivellås* | Lukkebøyle på toppen av swivelen for å holde åren på plass. |
| *Trimmy* | ½ utrigget sculler av herdet plast. |
| *Tverrdrager* | Horisontalt tversgående spant til avstiving av båten. Sleideskinnene er festet til tverrdragerne. Del av båtens bærende skjelett. |
| *Utrigget båt* | Smale konkurransebåter hvor swivelen er festet på et stativ utenfor skroget. Moderne utriggede båter er bygget av komposittmaterialer. |
| *½ el. ¾ utrigger* | Båter med noe bredere skrog enn konkurransebåtene, og med tilsvarende kortere riggere. |
| *Vannarbeidet* | Den delen av rotaket hvor åren er i vannet og gir båten framdrift. |
| *Vel rodd* | Ordre om å slutte å ro, men man lar båten sige framover. |
| *Ytre arm* | Den del av åren som er utenfor swivelen (nærmest årebladet). |
| *Ytre hånd* | Den hånd som holder ytterst i årelommen. |
| *Årelom* | Den delen av åren som roeren holder i. |





